=== Oprindelse ===
Tidligt i 1930'erne begyndte Rolls-Royce at planlægge deres fremtidige udviklingsprogram af flymotorer, og indså at der var et behov for en større motor end deres 21-liters (1.296&nbsp;cu in) [[Rolls-Royce Kestrel|Kestrel]], som med stor succes blev anvendt i en række fly i 1930'erne.<ref>Rubbra 1990, p. 64.</ref> Som en konsekvens heraf påbegyndte firmaet arbejdet med en ny motor i 1.100 hk (820 kW)-klassen, kendt som PV-12, en forkortelse for ''Private Venture, 12-cylinder'' ("Privat foretagende, 12-cylindret"), eftersom firmaet ikke modtog statsmidler til projektet. PV-12 blev startet første gang den 15. oktober 1933 og fløj første gang i et [[Hawker Hart]] biplan nr. ''K3036'' den 21. februar 1935.<ref name="Lumsden203">Lumsden 2003, p. 203.</ref> Oprindeligt skulle motoren have benyttet fordampningskøling, som var meget på mode i de år. Dette viste sig at være upålideligt, og da forsyninger af [[ethylenglykol]] fra [[USA]] blev tilgængelige, blev motoren tilpasset til et konventionelt væskekølingssystem. Hart K3036 blev efterfølgende overdraget til Rolls-Royce hvor den gjorde tjeneste som flyvende prøvestand for Merlin, og den gennemførte over 100 timers flyvning med Merlin C- og E-motorer.<ref>Mason 1991, p. 168.</ref>
Kemi